**24.01.2025(1).**

**E-pasta nosaukums**

Par fiksētās samaksas speciālistu darba laiku

**E-pasta teksts**

Nacionālais veselības dienests (turpmāk – Dienests) atgādina, ka Ministru kabineta 2018.gada 28.augusta noteikumos  Nr.555 Veselības aprūpes pakalpojumu organizēšanas un samaksas kārtība 78.punktā norādīts pacientu pieņemšanas laiks:

*78. Ārstniecības iestāde, kura saņem ikmēneša fiksēto maksājumu par speciālistu vai ārstniecības iestāžu struktūrvienību darbu (izņemot maksājumu par steidzamās medicīniskās palīdzības punkta darbu), nodrošina, ka attiecīgā speciālista vai kabineta darbalaiks noteikts atbilstoši šādiem nosacījumiem:*

*78.1. vienai ārsta slodzei – pacientu pieņemšana ne mazāk kā 30 stundas nedēļā;*

*78.2. vienai māsas slodzei – darbs ne mazāk kā 40 stundas nedēļā.*

Līguma par veselības aprūpes pakalpojumu sniegšanu un apmaksu 2. pielikumā arī tiek norādīts pacientu pieņemšanas laiks – ārstam uz vienu slodzi ne mazāk kā 30 stundas nedēļā.

Dienests vērš uzmanību, ka augstāk norādītais ir pacientu pieņemšanas laiks, nevis darba laiks atbilstoši darba likumdošanai, kas ir 40 stundas nedēļā. Tātad ārstam uz vienu slodzi darba laiks ir 40 stundas nedēļā nevis 30 stundas nedēļā, kas ir pacientu pieņemšanas laiks.